Source: http://www.jogiforum.hu/forum/35/497
Timestamp: 2018-12-12 23:15:47
Document Index: 14081551

Matched Legal Cases: ['bíróság ', 'Kúria ', 'bíróság ', 'Kúria ', 'Kúria ', 'Kúria ', 'bíróság ', 'bíróság ']

Nemzetközi válás | fórum | Jogi Fórum
ObudaFan # e-mail 2018.11.12. 08:17
A kinti és a magyar bíróság előtt is intézhető a válás és közös megegyezéssel választhatják a kinti és az itthoni jogot is. Megegyezés hiányában a kinti jog lesz irányadó.
Dr.Attika # e-mail 2018.10.04. 07:44
A figyelembe veendő szempontokat a Kúria szerint a másodfokú bíróság helyesen értékelte. A Kúria kiemelte, hogy a hatályos szabályok alapján a gyermek végleges külföldre költözéséhez a másik szülő egyetértése és a gyámhatóság jóváhagyása volt szükséges (vagy, ahogy az új Ptk. fogalmaz: a gyermek letelepedés céljából történő külföldi tartózkodási helyének kijelöléséről a különélő szülővel közösen kell dönteni), így a külföldre vitel a felperes részéről jogellenes volt. Jóllehet önmagában a gyermekelhelyezés szempontjából a gyermekek jogellenes külföldre vitelének nincs perdöntő jelentősége, ugyanakkor egyike azon körülményeknek, amelyeket a bíróságnak az ügy összes körülményével egybevetve értékelnie kellett, és mérlegelés hatására képes a mérleg nyelvét egyértelműen az alperes oldalára billenteni. Ennek különös jelentősége a Kúria szerint a gyermeknevelésre való alkalmasság szempontjából van, mert ez a magatartás – kiszakítva őket a megszokott környezetükből – a gyermek érdekével ellentétes, és a másik szülő alapvető jogait csorbítja.
Az ismertetett döntés (Kúria Pfv. II. 20.256/2014.) a Kúriai Döntések 2015/5. számában 130. szám alatt jelent meg.
wers # e-mail 2018.10.04. 07:05
„egyszer csak úgy döntöttek, hogy megkérdezik a gyereket is”
A gyermek lélek leggyilkosabb kérdése, kit szeretsz jobban anyucit vagy apucit?
Dr.Attika # e-mail 2018.10.04. 06:59
A gyermek születésével ex lege elnyeri mind két szülő állampolgárságát. Az más kérdés, hogy a szülők anyakönyveztetik-e. Az állampolgárság megvan, de ebben az esetben nincs okirat.
Tirol77 # e-mail 2018.10.04. 06:52
Mindhàrman magyar állampolgárok (is) vagyunk, mivel mindkét országban létezik kettős állampolgárság, így természetesen ő is magyar állampolgár lehetett miattam.
Szomorú örökös # 2018.10.04. 06:08
„Pláne, hogy a harmadik ország Törökország.”
Egy régi történet Mehmet Karcsika története. Annak az anyának se volt egyszerű a helyzete. Az az apa is török volt és vitte a gyereket magával - illegálisan. Azóta persze visszahozták Magyarországra, majd egyszer csak úgy döntöttek, hogy megkérdezik a gyereket is, kivel is szeretne élni és ő az apját választotta, úgyhogy azóta ismét Törökországban él - immáron törvényesen. Esetleg jelen helyzetben is megpróbálnám ezt, döntsön a kisgyerek. Ne becsüljük le egy 4 éves gyerek gondolkodását.
„Magyar bíró, magyar családjogot alkalmazva soha nem fog olyan ítéletet hozni miszerint magyar állampolgárságú gyermeket harmadik országba vigyenek.”
Én sehol sem olvastam eddig olyat, hogy a kisgyerek is rendelkezne magyar állampolgársággal. Eddig arra tippelek, hogy ő kizárólag török állampolgárságú. Ha jól tudom, amikor nem az „anyaországban” születik egy gyerek, akkor a szülők ilyen esetben a születéskor dönthetik el, milyen állampolgárságú legyen a kicsi.
Tirol77 # e-mail 2018.10.03. 20:20
Persze, de láttunk mi már éjjeliőrt nappal meghalni...
A magyar válóper pedig ezek előtt eszembe se jutott,mint lehetőség. Most már fontolgatom.
Kovács_Béla_Sándor # e-mail 2018.10.03. 20:18
Akkor meg? Nem ezt mondtam neked elsőre? Nézd csak vissza!
Tirol77 # e-mail 2018.10.03. 20:15
"Nyilván az anyának/apának ítélés aránya is csak statisztika (nem kicsit aránytalan),"
Osztrák ügyvédet is megkérdeztem természetesen, szerinte nagyon kicsi az esély, hogy az apának ítéljék, aki így lehet, hogy elvinné és még kicsi a gyermek.
" bármi lehet, de ha az apának egy EU-n kívüli országban van a vállalkozása, megélhetése, akkor ez szerintem a bíróságnak is fel fog tűnni, és az ítélethozatalban számítani fog..."
Pláne, hogy a harmadik ország Törökország.
Dr.Attika # e-mail 2018.10.03. 19:57
Azt sem zárom ki, hogy holnap nem kel fel a nap.
Bízzuk a továbbiakat Tirol77 és a valamelyik bíróság döntésére. A mai világban tényleg csak az a biztos, hogy a tehénszar a lapjára esik.
drbjozsef # e-mail 2018.10.03. 19:47
Nyilván az anyának/apának ítélés aránya is csak statisztika (nem kicsit aránytalan), bármi lehet, de ha az apának egy EU-n kívüli országban van a vállalkozása, megélhetése, akkor ez szerintem a bíróságnak is fel fog tűnni, és az ítélethozatalban számítani fog...
Kovács_Béla_Sándor # e-mail 2018.10.03. 19:28
Arról nem is kell ítéletet hoznia egy ilyen perben. De azt nem zárhatod ki, hogy az apát jogosítsa fel a szülői jogok gyakorlására.
Dr.Attika # e-mail 2018.10.03. 19:16
Magyar bíró, magyar családjogot alkalmazva soha nem fog olyan ítéletet hozni miszerint magyar állampolgárságú gyermeket harmadik országba vigyenek.
ObudaFan # e-mail 2018.10.03. 15:22
Annak van esélye a magyar bíróságon, aki eddig nevelte a gyereket nagyobb részt, függetlenül a helytől.
Dr.Attika # e-mail 2018.10.03. 14:01
Születhet de nagyon kicsi az esélye.
Kovács_Béla_Sándor # e-mail 2018.10.03. 12:39
Bocsánat, én tévedtem. Akadt, aki biztosra megígérte...
ObudaFan # e-mail 2018.10.03. 11:57
Ha mindketten magyar állampolgárok, akkor valóban megindítható a per Magyarországon. De a magyar bíróságon is születhet olyan ítélet, ami szerint a szülői felügyeletet a külföldön élő apa fogja gyakorolni.
Dr.Attika # e-mail 2018.10.03. 11:17
Tirol77 # e-mail 2018.10.03. 10:57
Dr.Attika # e-mail 2018.10.03. 10:52
Kedves Tirol77!
Arra ügyeljen, hogy minél hamarabb adja be a bontókeresetet magyar bíróságon. ha a férje hamarabb adja be akár saját országában, akár Ausztriában, akkor a megelőzés elve miatt köteles a magyar bíróság azt elutasítani.
Dr.Attika # e-mail 2018.10.03. 10:41
Hogyne változtatna. Magyar bíróság, magyar anya esetében biztosan nem fog egy harmadik országban élő, az Unióba is csak ingázó apának ítélni a gyermek elhelyezés kapcsán. Nem időigényesebb itthon válni, mint Ausztriában. A költségek is jóval kisebbek.
Tirol77 # e-mail 2018.10.03. 10:34
Kovács Béla Sándor, te az ügyfeleiddel is így beszélsz?? Nem lennék a helyükben...
Kovács_Béla_Sándor # e-mail 2018.10.03. 10:28
Tirol77, mit értetlenkedsz? Melyik kérdésedre nem kaptál még választ? (Azt ne várd, hogy valaki megígéri neked, hogy biztosan te kapod a szülői felügyeleti jogot, és azt se, hogy van olyan út, amelyen az apának - ha ő kapja a szülői felügyeleti jogot - megtiltsa, hogy "hazamanjen" a gyerekkel.)
Kovács_Béla_Sándor # e-mail 2018.10.03. 10:26
A lényegen semmit nem változtatna, ha Magyarországon indítja meg a pert, hiszen ha az apát jogosítják a szülői felügyelet gyakorlására, a magyar jog szerint is "hazaviheti" a gyereket.
A per viszont lassabb, nehézkesebb lesz.
Dr.Attika # e-mail 2018.10.03. 07:12
Írta a kérdező, hogy mind a két házasfél magyar állampolgár is, ezért korlátozás nélkül beadható a bontó kereset magyar bíróságon és joghatósággal is rendelkezik.